标题：641年
中国纪年
641年，唐太宗文武大圣大广孝皇帝贞观十五年
历史大事
唐蕃和亲
七世纪初，松赞干布统一吐蕃后，就与唐建立了和好关系。但在以后的发展过程中，这种关系并不是一帆风顺的。在和好的同时伴以矛盾、冲突，常以兵戎相见。除小的边界摩擦之外，两国还多次发生大的军事冲突。唐蕃之间尽管斗争比较激烈，但总的来看，矛盾、冲突是暂时的或局部的，和好总趋势并没有断。在六三三至八四六年的二百一十三年间双方使节往来异常频繁。据不完全统计，共有一百九十一次，其中唐入吐蕃六十六次，吐蕃入唐一百二十五次，使臣的任务各种各样，主要是双方的和亲与会盟。唐与吐蕃的和亲是在吐蕃建国之初开始的。松赞干布渴慕唐风，以能与唐和亲为荣。六三四年，松赞干布遣使入贡并请婚。唐太宗婉言拒绝，派冯德遐前往抚慰。松赞干布又遣使随冯德遐入朝，“多赍金宝，以奉表求婚”。亦未获准。松赞干布为引起唐政府的重视，发兵直指松州（今四川松潘），为唐军所败。退兵后马上“遣使谢罪，因复请婚”。六四0年，松赞干布又遣大相禄东赞至长安，献金五千两，珍玩数百请婚。太宗许嫁宗女文成公主。六四一年初，文成公主在唐送亲使江夏王李道宗和吐蕃迎亲专使禄东赞伴随下，出长安前往吐蕃。松赞干布亲迎于柏海（在今青海玛多县），执子婿之礼谒见道宗，然后与文成公主同返逻些（今拉萨）。文成公主在吐蕃生活了近四十年，一直备受礼遇并深得吐蕃人民的爱戴，六八0年病故。
突厥俟利苾可汗驻定襄城
突厥俟利苾可汗统有三万户，有精兵四万，马九万匹，贞观十五年（六四一）正月，俟利苾领他的部落渡过黄河，在定襄城（今山西平鲁）建立牙帐。并向太宗奏称，如果薛延陀对他们进犯，请允许他们入居长城以内。
吕才主持刊定阴阳杂书
太宗认为当时的阴阳杂书错讹太多，于贞观十五年（六四一）四月，命太常博士吕才与其它术士共同刊定可以通行的书籍。吕才参照经史，分别为各书作叙，共成四十七卷。
席君买平吐谷浑之乱
吐谷浑丞相宣王独专朝政，并且阴谋袭击出嫁吐谷浑的唐弘化公主，而把吐谷浑王诺曷钵劫持到吐蕃。诺曷钵王得知宣王阴谋后，逃往鄯善（今新疆罗布泊西南），因此，贞观十五年（六四一）四月，果毅都尉席君买带领精锐骑兵一百二十人袭击宣王，大败之，并将他的三个兄弟杀死。吐谷浑的大臣威信王带兵将诺曷钵迎回。太宗又派户部尚书唐俭前往吐谷浑抚慰。
册封百济王
百济派人来告国王扶余璋之丧，贞观十五年（六四一）五月，太宗派人前往百济册立扶余璋的儿子扶余义慈为王。
西突厥沙钵罗可汗被石国俘杀
西突厥沙钵罗可汗多次派使臣向唐朝入贡。贞观十五年（六四一）七月，唐太宗派左领军将军张大师前去册立他为可汗，并赐给他鼓纛。乙毗咄陆可汗与沙钵罗可汗互相攻伐。乙毗咄陆逐渐强大，西域各国大多依附它。乙毗咄陆命石国的吐屯进攻沙钵罗叶护。沙钵罗叶护被俘，后被杀死。
陈大德出使高丽
太宗派遣职方郎中陈大德出使高丽。贞观十五年（六四一）八月，陈大德从高丽回来后，对太宗详谈他在高丽时看到的城邑情况。他讲，高丽听说高昌国被唐攻灭，非常害怕。太宗说高丽本来是汉武帝所置的四郡，如果水陆并进，攻取高丽不难，只是因为山东（太行山以东）的州县疲惫而作罢。此时太宗已有攻取高丽之志。
李世勣治并州
晋王李治遥领并州大都督，李世勣行并州大都督府长史。李世勣在并州十六年，百姓拥戴，突厥也因为世勣镇守并州而不敢犯边。太宗夸耀李世勣之威胜过隋炀帝所筑的长城。贞观十五年（六四一）十一月，太宗以李世勣为兵部尚书。
李世勣败薛延陀
贞观十五年（六四一）十一月，薛延陀真珠可汗听说太宗将要东去封禅，便命其子大度设发同罗、仆骨、回纥、靺鞨、霄（以上均铁勒族）等部兵，共二十万人渡过沙漠进攻突厥俟利苾可汗。俟利苾帅部众退守朔州（今山西朔县），并派使向唐告急。太宗命营州都督张俭帅兵逼进东偏，兵部尚书李世勣为朔州道行军总管、李大亮为灵州道行军总管、张士贵为庆州道行军总管、李袭誉为凉州道行军总管，分五路出击薛延陀，救援突厥。薛延陀害怕，向唐遣使纳贡，并请求与突厥和亲。贞观十五年（六四一）十二月，唐军大败薛延陀，斩杀三千人，俘虏五万多人，逃回漠北的余部又遇大雪，人畜被冻死十分之八九，大度设逃走。薛延陀又派使谢罪，太宗告诫使者说：“薛延陀与突厥应以大漠为界，不许互相侵掠。”
欧阳询卒
欧阳询（五五七至六四一）字信本，临湘人，仕隋为太常博士，入唐官至太子率更令，世称欧阳率更。擅长书法，各体俱精，尤工楷书。笔力险劲瘦硬，意态精密俊逸，碑刻有《九成醴泉铭》等，存世墨迹有《卜商帖》等。
通鉴记载
太宗文武大圣大广孝皇帝中之中贞观十五年（辛丑，公元六四一年） 
春，正月，甲戌，以吐蕃禄东赞为右卫大将军。上嘉禄东赞善应对，以琅邪公主外孙段氏妻之。辞曰：“臣国中自有妇，父母所聘，不可弃也。且赞普未得谒公主，陪臣何敢先娶！”上益贤之，然欲抚以厚恩，竟不从其志。丁丑，命礼部尚书江夏王道宗持节送文成公主于吐蕃。赞普大喜，见道宗，尽子婿礼，慕中国衣服、仪卫之美，为公主别筑城郭宫室而处之，自服纨绮以见公主。其国人皆以赭涂面，公主恶之，赞普下令禁之；亦渐革其猜暴之性，遣子弟入国学，受《诗》、《书》。 
乙亥，突厥侯利苾可汗始帅部落济河，建牙于故定襄城，有户三万，胜兵四万，马九万匹，仍奏言：“臣非分蒙恩，为部落之长，愿子子孙孙为国家一犬，守吠北门。若薛延陀侵逼，请从家属入长城。”诏许之。 
上将幸洛阳，命皇太子监国，留右仆射高士廉辅之。辛巳，行及温汤，卫士崔卿、刁文懿惮于行役，冀上惊而止，乃夜射行宫，矢及寝庭者五；皆以大逆论。三月，戊辰，幸襄城宫，地既烦热，复多毒蛇；庚午，罢襄城宫，分赐百姓，免阎立德官。 
夏，四月，辛卯朔，诏以来年二月有事于泰山。 
上以近世阴阳杂书，讹伪尤多，命太常博士吕才与诸术士刊定可行者，凡四十七卷。己酉，书成，上之；才皆为之叙，质以经史。其叙《宅经》，以为：“近世巫觋妄分五姓，如张、王为商，武、庾为羽，似取谐韵；至于以柳为宫，以赵为角，又复不类。或同出一姓，分属宫商；或复姓数字，莫辨征羽。此则事不稽古，义理乖僻者也。”叙《禄命》，以为：“禄命之书，多言或中，人乃信之。然长平坑卒，未闻共犯三刑；南阳贵士，何必俱当六合！今亦有同年同禄而贵贱悬殊，共命共胎而寿夭更异。按鲁庄公法应贫贱，又尪弱短陋，惟得长寿；秦始皇法无官爵，纵得禄，少奴婢，为人无始有终；汉武帝、后魏孝文帝皆法无官爵；宋武帝禄与命并当空亡，唯宜长子，虽有次子，法当早夭；此皆禄命不验之著明者也。”其叙《葬》，以为：“《孝经》云：‘卜其宅兆而安厝之。’盖以窀穸既终，永安体魄，而朝市迁变，泉石交侵，不可前知，故谋之龟筮。近代或选年月，或相墓田，以为一事失所，祸及死生。按《礼》，天子、诸侯、大夫葬皆有月数。是古人不择年月也。《春秋》：‘九月丁巳，葬定公，雨，不克葬，戊午，日下昃，乃克葬。’是不择日也。郑葬简公，司墓之室当路，毁之则朝而窆，不毁则日中而窆，子产不毁，是不择时也。古之葬者皆于国都之北，兆域有常处，是不择地也。今葬书以为子孙富贵、贫贱、寿夭，皆因卜葬所致。夫子文为令尹而三已，柳下惠为士师而三黜，计其丘陇，未尝改移。而野俗无识，妖巫妄言，遂于擗踊之际，择葬地而希官爵；荼毒之秋，选葬时而规财利。或云辰日不可哭泣，遂莞尔而对吊客；或云同属忌于临圹，遂吉服不送其亲。伤教败礼，莫斯为甚！”术士皆恶其言，而识者皆以为确论。 
丁巳，果毅都尉席君买帅精骑百二十，袭击吐谷浑丞相宣王，破之，斩其兄弟三人。初，丞相宣王专国政，阴谋袭弘化公主，劫其王诺曷钵奔吐蕃。诺曷钵闻之，轻骑奔鄯善城，其臣威信王以兵迎之，故君买为之讨诛宣王。国人犹惊扰，遣户部尚书唐俭等慰抚之。 
五月，壬申，并州父老诣阙请上封泰山毕，还幸晋阳，上许之。 
丙子，百济来告其王扶馀璋之丧，遣使册命其嗣子义慈。 
己酉，有星孛于太微，太史令薛颐上言‘未可东封’。辛亥，起居郎褚遂良亦言之。丙辰，诏罢封禅。太子詹事于志宁遭母丧，寻起复就职。太子治宫室，妨农功；又好郑、卫之乐；志宁谏，不听。又宠昵宦官，常在左右，志宁上书，以为：“自易牙以来，宦官覆亡国家者非一。今殿下亲宠此属，使陵易衣冠，不可长也。”太子役使司驭等，半岁不许分番，又私引突厥达哥友入宫，志宁上书切谏，太子大怒，遣刺客张师政、纥干承基杀之。二人入其第，见志宁寝处苫块，竟不忍杀而止。 
西突厥沙钵罗叶护可汗数遣使入贡。秋，七月，甲戌，命左领军将军张大师持节即其所号立为可汗，赐以鼓纛。上又命使者多赍金帛，历诸国市良马，魏征谏曰：“可汗位未定而先市马，彼必以为陛下志在市马，以立可汗为名耳。使可汗得立，荷德必浅；若不得立，为怨实深。诸国闻之，亦轻中国。市或不得，得亦非美。苟能使彼安宁，则诸国之马，不求自至矣。”上欣然止之。 
乙毘咄陆可汗与沙钵罗叶护互相攻，乙毘咄陆浸强大，西域诸国多附之。未几，乙毘咄陆使石国吐屯击沙钵罗叶护，擒之以归，杀之。 
丙子，上指殿屋谓侍臣曰：“治天下如建此屋，营构既成，勿数改移；苟易一榱，正一瓦，践履动摇，必有所损。若慕奇功，变法度，不恒其德，劳扰实多。” 
上遣职方郎中陈大德使高丽；八月，己亥，自高丽还。大德初入其境，欲知山川风俗，所至城邑，以绫绮遗其守者，曰：“吾雅好山水，此有胜处，吾欲观之。”守者喜，导之游历，无所不至，往往见中国人，自云“家在某郡，隋末从军，没于高丽，高丽妻以游女，与高丽错居，殆将半矣。”因问亲戚存没，大德绐之曰：“皆无恙。”咸涕泣相告。数日后，隋人望之而哭者，遍于郊野。大德言于上曰：“其国闻高昌亡，大惧，馆候之勤，加于常数。”上曰：“高丽本四郡地耳，吾发卒数万攻辽东，彼必倾国救之。别遣舟师出东莱，自海道趋平壤，水陆合势，取之不难。但山东州县凋瘵未复，吾不欲劳之耳。” 
乙巳，上谓侍臣曰：“朕有二喜一惧。比年丰稔，长安斗粟直三、四钱，一喜也；北虏久服，边鄙无虞，二喜也。治安则骄侈易生，骄侈则危亡立至，此一惧也。” 
冬，十月，辛卯，上校猎伊阙；壬辰，幸嵩阳；辛丑，还宫。 
并州大都督长史李世勣在州十六年，令行禁止，民夷怀服。上曰：“隋炀帝劳百姓，筑长城以备突厥，卒无所益。朕唯置李世勣于晋阳而边尘不惊，其为长城，岂不壮哉！”十一月，庚申，以世勣为兵部尚书。 
壬申，车驾西归长安。 
薛延陀真珠可汗闻上将东封，谓其下曰：“天子封泰山，士马皆从，边境必虚，我以此时取思摩，如拉朽耳。”乃命其子大度设发同罗、仆骨、回纥、靺鞨、?等兵合二十万，度漠南，屯白道川，据善阳岭以击突厥。俟利苾可汗不能御，帅部落入长城，保朔州，遣使告急。 
癸酉，上命营州都督张俭帅所部骑兵及奚、?、契丹压其东境；以兵部尚书李世勣为朔州道行军总管，将兵六万，骑千二百，屯羽方；右卫大将军李大亮为灵州道行军总管，将兵四万，骑五千，屯灵武；右屯卫大将军张士贵将兵一万七千，为庆州道行军总管，出云中；凉州都督李袭誉为凉州道行军总管，出其西。 
诸将辞行，上戒之曰：“薛延陀负其强盛，逾漠而南，行数千里，马已疲瘦。凡用兵之道，见利速进，不利速退。薛延陀不能掩思摩不备，急击之，思摩入长城，又不速退。吾已敕思摩烧剃秋草，彼粮糗日尽，野无所获。顷侦者来，云其马啮林木枝皮略尽。卿等当与思摩共为掎角，不须速战，俟其将退，一时奋击，破之必矣。” 
十二月，戊子，车驾至京师。 
己亥，薛延陀遣使入见，请与突厥和亲。甲辰，李世勣败薛延陀于诺真水。初，薛延陀击西突厥沙钵罗及阿史那社尔，皆以步战取胜；及将入寇，乃大教步战，使五人为伍，一人执马，四人前战，战胜则授以马追奔。于是大度设将三万骑逼长城，欲击突厥，而思摩已走，知不可得，遣人登城骂之。会李世勣引唐兵至，尘埃涨天，大度设惧，将其众自赤柯泺北走。世勣选麾下及突厥精骑六千自直道邀之，逾白道川，追及于青山。大度设走累日，至诺真水，勒兵还战，陈亘十里。突厥先与之战，不胜，还走。大度设乘胜追之，遇唐兵。薛延陀万矢俱发，唐马多死。世勣命士卒皆下马，执长槊直前冲之。薛延陀众溃，副总管薛万彻以数千骑收其执马者。薛延陀失马，不知所为，唐兵纵击，斩首三千馀级，捕虏五万馀人。大度设脱身走，万彻追之不及。其众至漠北，值大雪，人畜冻死者什八九。 
李世勣还军定襄，突厥思结部居五台者叛走，州兵追之；会世勣军还，夹击，悉诛之。 
丙子，薛延陀使者辞还，上谓之曰：“吾约汝与突厥以大漠为界，有相侵者，我则讨之。汝自恃其强，逾漠攻突厥。李世勣所将才数千骑耳，汝已狼狈如此！归语可汗：凡举措利害，可善择其宜。” 
上问魏征：“比来朝臣何殊不论事！”对曰：“陛下虚心采纳，必有言者。凡臣徇国者寡，爱身者多，彼畏罪，故不言耳。”上曰：“然。人臣关说忤旨，动及刑诛，与夫蹈汤火冒白刃者亦何异哉！是以禹拜昌言，良为此也。”房玄龄、高士廉遇少府少监窦德素于路，问：“北门近何营缮？”德素奏之。上怒，让玄龄等曰：“君但知南牙政事，北门小营缮，何预君事！”玄龄等拜谢。魏征进曰：“臣不知陛下何以责玄龄等，而玄龄等亦何所谢！玄龄等为陛下股肱耳目，于中外事岂有不应知者！使所营为是，当助陛下成之；为非，当请陛下罢之。问于有司，理则宜然。不知何罪而责，亦何罪而谢也！”上甚愧之。 
上尝临朝谓侍臣曰：“朕为人主，常兼将相之事。”给事中张行成退而上书，以为：“禹不矜伐而天下莫与之争。陛下拨乱反正，群臣诚不足望清光；然不必临朝言之。以万乘之尊，乃与群臣校功争能，臣窃为陛下不取。”上甚善之。